Bolesti chrbta.
Dobrý deň, prosím, je možné spolu užívať lieky Spitomin, Cipralex (užívam dlhodobo) a Aflamil - akútna bolesť chrbta?
Dobrý deň.
Ďakujeme za Vašu otázku.
Pri súčasnom užívaní liekov Spitomin a Cipralex hrozí riziko tlmivého účinku na centrálny nervový systém.
Súbežné podávanie Aflamilu a Cipralexu zvyšuje riziko krvácania v tráviacom trakte. Ohrozenou skupinou sú predovšetkým pacienti s anamnézou gastrointestinálnej toxicity, najmä starší ľudia. V prípade indikácie podávania danej kombinácie sa majú hlásiť akékoľvek nezvyčajné abdominálne príznaky, obzvlášť v začiatočných štádiách liečby.
Pokiaľ Vám 3-kombináciu liekov nastavil jeden lekár, je si týchto skutočností vedomý a preto odporúčam riadiť sa jeho pokynmi.
Prajem pekný zvyšok dňa.
S pozdravom
Mgr. Barbora Bičanovská